5.9.2023 г.
BG
Официален вестник на Европейския съюз
C 315/5
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.11250 – RELIANCE / BROOKFIELD / DIGITAL REALTY / JV) (текст от значение за ЕИП) (2023/C 315/05)
1.
На 28 август 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Reliance Industries Limited („Reliance“, Индия), — Project Holdings Three (DIFC) Limited, под крайния контрол на Brookfield Corporation („Brookfield“, Канада), — Digital India, LLC, под крайния контрол на Digital Realty Trust, Inc. („Digital Realty“, САЩ), — Mercury Holdings SG Pte. Ltd.
(Сингапур) и неговите дъщерни предприятия BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited и BAM DLR Kolkata Private Limited (съвместно предприятие „JV“, Индия).
Reliance, Brookfield и Digital Realty ще придобият по смисъла на член 3, параграф 1, буква б) и член 3, параграф 4 от Регламента за сливанията съвместен контрол над JV.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Reliance е индийско частно дружество, чиито стопански дейности обхващат редица сектори, включително енергетика, нефтохимия, природен газ, търговия на дребно, медии и развлечения, цифрови услуги и текстил. — Brookfield предоставя услуги по управление на активи с акцент върху недвижимото имущество, инфраструктурата, възобновяемата енергия и частното дялово финансиране. — Digital Realty е инвестиционен тръст за недвижими имоти, който притежава, придобива, разработва и управлява центрове за данни. 3.
Стопанските дейности на JV ще бъдат придобиването, разработването и експлоатацията на съоръжения на центрове за данни в Индия. 4.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
(1) ОВ L 24, 29.1.2004 г., стр. 1 („Регламент за сливанията“).